Det starter, da jeg køber køkkenfronter i Elgiganten Fields. Her tjekker sælgeren med chefen, at min bestilling på fronter hos Epoq passer med mine allerede eksisterende IKEA-skuffer. Og det bekræfter de begge, det gør. Inden ankomsten af fronterne, får vi besked om, at soklen til køkkenet er forsinket og ankommer 14 dage senere. Det er hvad, der kan ske, når der er mennesker ind over, og at der er lager i udlandet. 

Nå, men lågerne passer ikke til mine IKEA-skuffer som lovet, og det giver os mildest talt nogle seriøse udfordringer i køkkenet. En sælger hos jer i Fields (en dreng, husker ikke navnet) giver mig 1000 kr. i kompensation for besværet. Penge, som faktisk på ingen måde erstatter, det besvær, jeg har haft med lågerne. Nå, men nu er vi oppe på to dage, hvor jeg har fået leveret ting fra Elgiganten (to dage, jeg har måtte tage fri fra arbejde). 

Men sagen slutter langt fra her, den begynder for alvor faktisk først:

Jeg vælger, da min kæreste og jeg holder ferie i Nordjylland, hvor vi er fra, at tage i Elgiganten og få bestilt hårdehvidevarer. Vi tager i Elgiganten i Aalborg SV, hvor vi bestiller en opvaskemaskine, vaskemaskine og et køleskab (oplyser her, vi har købt Epoq låger i 60x70 og 60x125) til vores 195 cm høje skab - også fra Epoq). 

Jeg holder fri for tredje dag, da jeg skal modtage hårde hvidevarer. 

Da vaskemaskinen ankommer er den væsentligt større, end de mål vi har fået opgivet i butikken (og som man kan læse på jeres hjemmeside). Vi får derfor lov at sende maskinen tilbage, og få en ny. Da den nye vaskemaskine skal ankomme (4. dag, hvor jeg har skulle tage fri fra arbejde), vælger de ikke at levere maskinen, og fragtmændene siger, de har været her med den - dette på trods af, at jeg har været hjemme hele dagen. Da vi stod og skulle afsted, blev vi nød til at annullere købet af denne og købe en et andet sted, som kunne levere samme dag. (Dette kommer os til at koste 1500, da vores rabat på hårde hvidevarer forsvinder, altså levering, opbæring og tilslutning.)

Min kæreste skriver på Trustpilot en anmeldelse og bliver ret hurtigt bagefter kontaktet af en medarbejder, som skriver, at han blot skal skrive Bon-ID og telefonnummer, så vil hun kigge på sagen (hende hører vi aldrig fra).

Da vi skal i gang med at sætte lågerne på køleskabet på, ser vi, at vi kun kan tilgå vores fryser nederst, hvis vi åbner køleskabet øverst først. Ergo vi er blevet solgt et forkert køleskab til trods for, at vi har købt skab det står i og låger hos samme leverandør, Elgiganten. SUK! Vi får fat i kundeservice af flere omgange, samt sælgeren i Aalborg, som har solgt os køleskabet. Han påstår, at vi ikke har opgivet mål på fronter, og at sådanne informationer skal opgives i en kontrakt. En sådan kontrakt har vi ikke set skyggen af, eller blevet informeret om. Han beklager fejlen, men kan sende os et nyt køleskab lidt over 14 dage efter. Da vi står og skal flytte, har vi ikke noget køleskab. Vi får lov af en kundeservicemedarbejder (Jalte – utroligt søde og imødekommende i den her sag), som godkender, at vi kan tage det forkerte køleskab i brug, indtil et nyt kan leveres. Så kan man spørge sig selv, hvorfor vi ikke også bare annullerede denne handel? Det forsøgte vi skam også, men så ville vores rabat fratræde totalt, og det ville koste os min. 2000 yderligere at købe nyt køleskab. Vi får lovning på et nyt køleskab skal komme mandag d. 14 september (lidt over 14 dage efter, det forkerte køleskab et taget i brug). Køleskabet skal ankomme mellem kl. 8-13 sammen med to nye fronter til køleskabet (da de gamle er boret i, og derfor ubrugelige). Lågerne ankommer omkring kl. 10.45, og fragtmanden oplyser, at køleskabet vil komme med en anden levering, da han kun har køkkenlåger og køkken skuffer. Det er 5. fridag, som jeg har måtte holde for at modtage hårde hvidevarer. Da klokken bliver 13.30 har vi stadig ikke modtaget et køleskab, og ringer til kundeservice igen. 6. fridag, jeg har taget for at modtage hårde hvidevarer. Der er ikke nogen herinde, som kan sige os, hvor køleskabet er, eller hvorfor vi ikke har modtaget det. Vi bliver efter lang tids venten stillet om til køkkensælgeren i Aalborg. Han kan ikke oplyse, hvor køleskabet er, men kan levere et nyt køleskab torsdag d. 17. september. Lige da jeg har lagt på, modtager jeg en sms fra Elgiganten om, at der er et køleskab på vej til mig med levering onsdag d. 16 september. Forvirringen er total. Jeg ringer igen, igen igen igen til kundeservice, og får nu at vide et tredje tidspunkt for leveringen - nemlig at køleskavet kommer fredag. Da jeg har lagt på fra opkaldet med kundeservice, så modtager jeg endnu en ny sms, hvor der står, at jeg modtager køleskabet mandag ml. kl. 8-13.00. Jeg får fat i kundeservice igen igen og bliver viderestillet til Aalborg. (Vi må ikke få det direkte nummer, selvom det nok havde hjulpet lidt på ventetiden). Køkkensælgeren oplyser os nu et fjerde tidspunkt, nemlig at køleskabet kommer fredag d. 18 mellem kl. 8-13.00. Jeg er meget uforstående over for den her måde at sælge produkter på, og jeg forklarer ham, at det simpelthen kun er opvaskemaskinen, som jeg har købt, som fungerer og at alt andet har været forkert. Jeg er uforstående overfor, at jeg ved endnu en ny leverance skal blive hjemme fra mit arbejde for 7. gang. Hertil oplyser han mig, at når man handler i et lavprisselskab som Elgiganten, så kan man ikke modtage nogen form for kompensation for det. Han kan heller ikke helt se, hvad problemet er. Vi er allerede der virkelig trætte af forløbet, og vil bare gerne afslutte det her show hurtigst muligt. Sagen bliver kun værre. Hvortil sælger siger: Ja, men det ligner jo at I fik forkert betjening i Fields, og så er det gået ned ad bakke siden. Som kunde er jeg ligeglad med, hvor problemet ligger internt i virksomheden. For mig er det vigtigt, at jeg får en god service og at jeg får den hjælp og ikke mindst vare, som jeg har bestilt/brug for.

Nå, men historien er så ikke slut her, for jeg har fået lov at få en montør ud at sætte mine låger på kvit og frit af Fields Salgsleder Mille. Hun bekræfter pr. mail at montøren kommer samme dag som køleskabet alternativt senest dagen efter. Hun er åbenbart i mellemtiden blevet fyret, så den aftale om det, er åbenbart landet mellem to stole. Jeg skriver til Elgiganten Fields 4 gange for at få en bekræftelse på, hvornår der kommer en montør. Jeg bliver ringet op af en sælger fra Fields, som oplyser mig, at Mille er blevet fyret, at han ingenting ved om sagen, og at hans kollega vil ringe til mig senere. Kollegaen hører jeg aldrig fra. Og den dag (mandagen, hvor køleskabet skulle være kommet, montøren også), der får jeg en mail om, at montøren er på ferie i 14 dage, og kontakter mig bagefter. 5 min. efter den mail modtages, ringer montøren op til mig pr. telefon og vi aftaler, han kommer tirsdag (der troede jeg jo selvsagt stadig mit køleskab ville komme som beskrevet mandag d. 14). Da det jo som tidligere beskrevet ikke dukker op, ringer jeg til montøren og får en ny tid med ham (fredag d. 18). I mellemtiden modtager jeg en mail fra Fields om, at der er booket en tid ved montøren mandag). Jeg skriver en mail til Fields om, hvem jeg skal kontakte ift. montøren, Fields eller montøren selv. Den mail får jeg aldrig svar på. Da jeg går ind og tjekker min leverance på køleskabet til om fredagen, så står der fandme at de afhenter et siemens kombi og leverer et siemens kombi køleskab. Nej nej nej nej tænker jeg. Nu har I tænkt jer at levere det samme køleskab, som I skal afhente. Jeg får fat i kundeservice igen og påpeger fejlen. Kundeservice kan slet ikke se leverancen og sælgeren i Aalborg er desværre gået hjem, men han vil ringe til os dagen efter. Dagen efter hører vi ingenting fra ham, og jeg ringer igen til kundeservice. Vi bliver viderestillet til køkkensælgeren, som påtager sig fejlen, og at det er ham, som har lavet en bommert. Tænk, hvis jeg ikke havde kigget min leverance igennem igen, så havde jeg modtaget en forkert levering IGEN!


Det her show (ja undskyld mit sprog) har kostet så mange opkald til kundeservice, så megen venten, 7 dage har jeg måtte tage fri fra arbejde og uendeligt meget tid og besvær, har vi haft. Vi har foruden vores fridage, jo brugt hele og halve dage på at få rettet op på fejlene, som Elgiganten har lavet. Resultatet er, at jeg simpelthen ikke håber andre kunder skal igennem lignende forløb, for det er ulideligt som kunde. Det værste er, at jeg tror, de fleste giver op undervejs og bare lever med et køleskab, hvor køleskabet skal åbnes før fryseren kan åbnes. Og det kan godt være vores største fejl består i, at vi har købt hårde hvidevarer i Aalborg og fronter i Fields, men Elgiganten er fra kundernes side jo Elgiganten. Jeg står uforstående overfor vores forløb. Håber aldrig nogen kunder skal igennem sådan et forløb.